晚行湖堤望南山諸峰
作者：周紫芝
朝代：宋

paragraphs: 曳履步遠壑，挽衣枝短筇。
霽色過急雨，餘霞漏微紅。
照眼一湖淨，環湖幾山重。
不知何禪燈，明滅蒼翠叢。
但聞煙霞間，繞山鳴亂鐘。
暮年行樂意，不與足力窮。
明晨倘可遲，尚堪歷諸峰。
有幽固當探，無客誰與同。
餘子不足偕，形往影自從。
言旋且當爾，興在何由終。